छत्तीसगढ़ में परीक्षा से पहले Bsc का पेपर लीक, व्हाट्सऐप पर आए 70 फीसदी सवाल हुए मैच; एग्जाम किया गया रद्द

Chattisgarh News:छत्तीसगढ़ की इंदिरा गांधी कृषि विश्वविद्यालय रायपुर में बीएससी द्वितीय वर्ष के पेपर लीक होने के बाद हंगामा खड़ा हो गया है। व्हाट्सऐप पर लीक पेपर असली परीक्षा पेपर से 70 फीसदी तक मैच होने के बाद विश्वविद्यालय ने आनन-फानन में परीक्षा कैंसिल कर दी। वहीं, सीएम ने मामले की जांच के आदेश दिए हैं।